আতিকুল ইসলাম (মেয়র)

আতিকুল ইসলাম (জন্ম ১ জুলাই ১৯৬১) একজন বাংলাদেশি ব্যবসায়ী, রাজনীতিবিদ ও মন্ত্রী পদমর্যাদায় ঢাকা উত্তর সিটি কর্পোরেশনের মেয়র ছিলেন। তিনি ২০১৯ সালের ২৮ ফেব্রুয়ারিতে অনুষ্ঠিত ঢাকা উত্তর সিটি কর্পোরেশনের উপ-নির্বাচনে মেয়র হিসেবে নির্বাচিত হন এবং ৭ মার্চ মেয়র হিসেবে শপথ গ্রহণ করেন। এরপর ২০২০ সালের ১ ফেব্রুয়ারিতে অনুষ্ঠিত নির্বাচনে তিনি পুনরায় মেয়র নির্বাচিত হন। এরপূর্বে তিনি ২০১৩-১৪ সাল মেয়াদে বাংলাদেশ পোশাক প্রস্তুতকারক ও রপ্তানিকারক সমিতির সভাপতি হিসেবে দায়িত্ব পালন করেছিলেন। আতিকুল ইসলাম ১৯৬১ সালের ১ জুলাই নীলফামারী জেলার সৈয়দপুর শহরে জন্মগ্রহণ করেন। তার পৈতৃক নিবাস কুমিল্লা জেলার দাউদকান্দি উপজেলায় (বর্তমান তিতাস উপজেলা)। তার পিতার নাম মমতাজউদ্দিন আহমেদ ও মাতার নাম মাজেদা খাতুন। এই দম্পতির ৬ মেয়ে ও ৫ ছেলের মধ্যে আতিকুল সবার ছোট। আতিকুলের জন্মের সময় তার পিতা সৈয়দপুরে কর্মরত ছিলেন। আতিকুল বিএএফ শাহীন কলেজ ঢাকা থেকে মাধ্যমিক ও উচ্চ মাধ্যমিক সম্পন্ন করেন। আতিকুল ইসলাম ও তার ভাই শফিকুল ইসলাম ১৯৮৫ সালে ইসলাম গ্রুপ প্রতিষ্ঠা করার মাধ্যমে পোশাকখাতে ব্যবসা শুরু করেন। বর্তমানে তিনি গ্রুপটির পরিচালক হিসেবে দায়িত্ব পালন করছেন। তিনি ২০১৩-১৪ মেয়াদে বাংলাদেশ পোশাক প্রস্তুতকারক ও রপ্তানিকারক সমিতির (বিজিএমইএ) সভাপতি হিসেবে দায়িত্ব পালন করেন। এছাড়াও তিনি বাংলাদেশের পোশাকখাতের শ্রম পরিস্থিতি ও পণ্যের মান উন্নয়নে গঠিত সেন্টার অব এক্সিলেন্স ফর বাংলাদেশ অ্যাপারেল ইন্ডাস্ট্রিজের সভাপতি হিসেবেও দায়িত্ব পালন করছেন। বাংলাদেশ সরকার তাকে বাণিজ্যিক গুরুত্বপূর্ণ ব্যক্তি (সিআইপি) হিসেবে ঘোষণা করে। ২০১৫ সালের ২৮ এপ্রিল ঢাকা উত্তর সিটি কর্পোরেশনের নির্বাচনে তৎকালীন মেয়র আনিসুল হক জয় লাভ করেন কিন্তু ২০১৭ সালের ৩০ নভেম্বর তার মৃত্যুতে মেয়রের আসনটি শূন্য হওয়ার পর, ২০১৯ সালের ২৮ ফেব্রুয়ারি পুনরায় উপ-নির্বাচন অনুষ্ঠিত হয় যাতে আওয়ামী লীগের সমর্থনে আতিকুল ইসলাম জয়লাভ করেন। ২০২০ সালের ১ ফেব্রুয়ারির নির্বাচনে তিনি আওয়ামী লীগের মনোনয়নে পুনরায় মেয়র হিসেবে নির্বাচিত হন। ১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়। আতিকুল ব্যক্তিগত জীবনে ডেন্টাল সার্জন শায়লা সাগুফতা ইসলামের সাথে বিবাহ বন্ধনে আবদ্ধ হন। এই দম্পতির এক কন্যা রয়েছে। আতিকুল ইসলামের পিতা মমতাজউদ্দিন আহমেদ ছিলেন একজন পুলিশ কর্মকর্তা। মমতাজউদ্দিন ১৯৬৫ সালে পুলিশ সুপারিনটেনডেন্ট (এসপি) হিসাবে অবসর গ্রহণ করেন। আতিকুলের ভাই তাফাজ্জাল ইসলাম বাংলাদেশের ১৭তম প্রধান বিচারপতি হিসেবে দায়িত্ব পালন করেন এবং অপর ভাই লেফটেন্যান্ট জেনারেল মইনুল ইসলাম বর্ডার গার্ড বাংলাদেশের মহাপরিচালক ও বাংলাদেশ সশস্ত্র বাহিনী বিভাগের প্রধান ছিলেন। ওয়ালমার্ট - সবচেয়ে সফল উদ্যোক্তা (১৯৯৭, ১৯৯৮, ২০০১, ২০০৩, ২০০৪, ২০০৫, ২০০৬ ও ২০১০) "মেয়র পদে জয়ী আতিকুল ইসলাম"। প্রথম আলো। সংগ্রহের তারিখ ২৮ ফেব্রুয়ারি ২০১৯।  "শপথ নিলেন নবনির্বাচিত মেয়র আতিকুল ইসলাম"। প্রথম আলো। সংগ্রহের তারিখ ৭ মার্চ ২০১৯।  "আতিকুল ইসলাম"। আতিকুলইসলাম’কম। ১৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।  "শাহীন কলেজের সামনে চলন্ত সিঁড়ি বসছে: মেয়র"। বাংলানিউজটোয়েন্টিফোর.কম। ২০২২-১২-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) প্রতিবেদক, নিজস্ব। "শাহিন কলেজই আমার মেয়র হবার ফাউন্ডেশন তৈরি করেছে: আতিক"। দৈনিক ইনকিলাব। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "প্রোফাইল"। ইসলাম গার্মেন্টস। ১৩ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।  "Islam Group of Industries Ltd"। ডেইলি সান (ইংরেজি ভাষায়)। সংগ্রহের তারিখ ২৮ ফেব্রুয়ারি ২০১৯।  "উত্তরে আতিকের বড় জয়"। চ্যানেল আই। সংগ্রহের তারিখ ১ ফেব্রুয়ারি ২০২০।  "এবার ১২ সিটির মেয়র অপসারণ"। দৈনিক কালবেলা। ১৯ আগস্ট ২০২৪। ১৯ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০২৪।  "জামা ইস্ত্রি করতে পারিনি, পয়সা ছিল না: আতিকুল ইসলাম"। বাংলা ট্রিবিউন। ২ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।  "তিতাস উপজেলা"। তিতাস উপজেলা সরকারি ওয়েবসাইট। ৬ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।  "প্রধান বিচারপতি তাফাজ্জাল ইসলাম শপথ নিলেন"। প্রথম আলো। ২০২০-০৯-১১ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।  "সিগন্যাল পেয়েই গণসংযোগ করছি, বাংলানিউজকে আতিকুল"। বাংলানিউজ২৪.কম। সংগ্রহের তারিখ ২৮ ফেব্রুয়ারি ২০১৯।  "লেফটেন্যান্ট জেনারেল মো. মইনুল ইসলাম নতুন পিএসও"। বাংলাদেশ প্রতিদিন। সংগ্রহের তারিখ ২৮ ফেব্রুয়ারি ২০১৯।  "আতিকুল ইসলাম"। সিএসআর এশিয়া। সংগ্রহের তারিখ ২৮ ফেব্রুয়ারি ২০১৯।  উইকিউক্তিতে আতিকুল ইসলাম (মেয়র) সম্পর্কিত উক্তির সংকলন রয়েছে। উইকিমিডিয়া কমন্সে আতিকুল ইসলাম (মেয়র) সংক্রান্ত মিডিয়া রয়েছে।